وزارتِ تعلیم
جناب دھرمیندر پردھان نے بھونیشور میں آئی آئی ٹی کونسل کی55ویں میٹنگ کی صدارت کی
تعلیم اور ہنرمندی کے فروغ کے مرکزی وزیر جناب دھرمیندر پردھان نے آج بھونیشور میں آئی آئی ٹی کونسل کی55ویں میٹنگ کی صدارت کی۔ تمام آئی آئی ٹی کے چیئرمین اور ڈائریکٹرز نے میٹنگ میں شرکت کی۔
اس موقع پر خطاب کرتے ہوئے جناب دھرمیندر پردھان نے کہا کہ آئی آئی ٹیز ملک کے نوجوانوں کے لیے امنگوں کا مرکز ہیں لہذا طلبا کو روزگار کے تخلیق کار بننے کی خواہش کرنی چاہیے۔ وزیر موصوف نے زور دے کر کہا کہ آئی آئی ٹیز بنیادی طور پر عوامی بہبود  کے لیے ایک اہم عنصر ہے۔ انہوں نے کہا کہ وقت آگیا ہے کہ اس بات کو یقینی بنایا جائے کہ آئی آئی ٹیز ملک کی کثیرالجہتی ترقی میں بنیادی عنصر بنیں۔ آئی آئی ٹیز کو بڑے پیمانے پر سماجی مسائل کو حل کرنا چاہئے اور تجارتی طور پر قابل عمل حل کو اختیار کرنا چاہئے۔ انہوں نے مزید کہا کہ آئی آئی ٹیز کو طلباء کے لیے تمام سپورٹ سسٹم مہیا کرانا چاہیے اور ہر قسم کے امتیاز کے لیے صفر رواداری رکھنے چاہیے۔ آئی آئی ٹیز میں طلباء کو بغیر کسی امتیاز کے نئے ہندوستان کا چہرہ ہونا چاہئے اور عالمی شہری بننے کے لئے تیار ہونا چاہئے۔
بدلتے ہوئے عالمی منظر نامے اور 2047 تک ایک ترقی یافتہ ملک کے طور پر آتم نر بھر بھارت کے وزیر اعظم کے وژن کے تناظر میں، کونسل نے آئی آئی ٹیز کے لیے اگلے 25 سال کے وژن کی تیاری کی ضرورت پر تبادلہ خیال کیا۔ کونسل نے فیصلہ کیا کہ ہر آئی آئی ٹی کو فیکلٹی، طلباء اور دیگر شراکت داروں کے ساتھ اس معاملے پر غور و فکر کرنی ہوگی اور اگلے سال تک اپنے طویل مدتی وژن کو حتمی شکل دیناہو گا۔ کونسل ملک کی فوری ضروریات کے لیے ایک قلیل مدتی حکمت عملی کا منصوبہ بھی بنائے گی۔
جناب دھرمیندر پردھان نے کہا کہ تحقیق و ترقی کا میلہ ہرسال سالانہ سطح پر بار بار منعقد ہونا چاہیے اور یہ میلہ مقررہ تاریخوں پر منعقد کیا جاتا ہے ، جسے عالمی سطح پر قابل شناخت ایونٹ اور اۤئی پی بننا چاہیے۔ تحقیق و ترقی کا یہ میلہ ملک کے تمام طلباء کے لیے کھلا ہونا چاہیے اور جہاں ہر کوئی طالب علموں کے درمیان بہترین انتخاب کے لیے چیلنجوں اور مقابلوں میں حصہ لے سکتا ہے۔
کونسل نے ان طریقوں پر تبادلہ خیال کیا کہ اسامیوں کو جلد از جلد پُر کیا جائے۔
انہوں نے پی ایم ریسرچ فیلوشپ کے مثبت اثرات اور پروگرام کی توسیع کی تجویز پر بھی تبادلہ خیال کیا۔
باہمی تعاون، تحقیقی ترجمہ کرنے کے مقصد کے ساتھ، کونسل نے اس بات پر تبادلہ خیال کیا کہ آئی آئی ٹیز کے لیے عوامی اور نجی اداروں کے ساتھ قریبی تعلق رکھنا مفید ہوگا۔ مرکزی وزیر نے کہا کہ ہمیں اس بات کو یقینی بنانا چاہئے کہ نئے نوجوان فیکلٹی کو ملک میں تحقیق کے لئے مناسب تعاون حاصل ہو۔
گاندھی نگر میں واقع آئی آئی ٹی کے ڈائریکٹرنے طلباء میں ذہنی دباؤ کے پیچھے ممکنہ بنیادی سماجی، نفسیاتی اور صحت کے دیگر مسائل پر اپنی بات رکھی۔ کونسل نے آئی آئی ٹیز میں طلباء کی ذہنی صحت اور تندرستی کو یقینی بنانے کے لیے درکار متعدد اقدامات پر تبادلہ خیال کیا۔ کونسل نے شکایات کے ازالے کے مضبوط نظام، نفسیاتی مشاورتی خدمات میں اضافہ، طلبا پر امتحان کے دباؤ کو کم کرنے اور طلباء میں ناکامی/ مسترد ہونے کے خوف کو کم کرنے کی اہمیت کو اجاگر کرنے کی ضرورت پر توجہ مرکوز کی۔ وزیر موصوف نے خودکشی کے حالیہ واقعات کے بارے میں اپنے درد کا اظہار کیا اور ڈائریکٹرزکو اداروں میں امتیازی سلوک کے لیے صفر رواداری کے مضبوط طریقہ کار کو تیار کرنے سمیت طلباء کو ہر قسم کی مدد فراہم کرنے میں سرگرم رہنے پر زور دیا۔
کونسل میں تعلیم کے دوران طلبا کے اسکول چھوڑنے کی وجوہات پرتبادلہ خیال کیا گیا۔ وزیر موصوف نے اس بات کو یقینی بنانے کے لئے کہا کہ طلباء کو قومی تعلیمی پالیسی 2020 کے مطابق متعدد اختیارات کی اجازت دی جائے۔ انہوں نے اعلی تعلیم کے محکمے کو اس معاملے پر مزید تفصیلی رپورٹ اور طے وقت پر تبادلہ خیال کرنے کی ہدایت کی۔
کونسل نے ایس سی/ ایس ٹی طلباء کی مدد کو بڑھانے پر بھی اتفاق کیا۔ کونسل نے پی ایچ ڈی کی خواتین طالبات کی معاونت کی مدت کو مزید ایک سال کے لیے بڑھانے کا بھی فیصلہ کیا۔
کونسل نے آئی آئی ٹیز میں4 سالہ بی ای ڈی  پروگرام متعارف کرانے کی تجاویز پر تبادلہ خیال کیا۔ وزیر موصوف نے اس بات پر زور دیا کہ آئی آئی ٹیز اساتذہ میں معیار کو بڑھانے کے لیے مشعل راہ ثابت ہو سکتے ہیں۔
کونسل نے دیہی ہندوستان کے طلباء تک رسائی کے لیے زبان کی رکاوٹوں کو دور کرنے اور تکنیکی حالات سمیت علاقائی زبانوں میں تدریسی تعلیم کو دستیاب کرانے کے اقدامات پر تبادلہ خیال کیا۔ اے اۤئی سی ٹی کے صدر ڈاکٹر ٹی جی سیتارام نے بھی اے آئی سی ٹی ای کی طرف سے تکنیکی کتابوں کے ترجمے میں ہونے والی پیش رفت اور کوششوں کے لیے تیار کیے گئے آلات پر روشنی ڈالی۔ جیسا کہ قومی تعلیمی پالیسی 2020 میں انجینئرنگ کے ادارے، جیسےآئی آئی ٹیزکا تصور کیا گیا ہے، جس کے ذریعےمزید فنون اورہیومانیٹیز کے ساتھ زیادہ جامع اور کثیر الشعبہ تعلیم کی طرف بڑھیں گے۔ کونسل نے کثیر الضابطہ پروگرام شروع کرنے کے لیے متعدد آئی آئی ٹیز کی کوششوں پر تبادلہ خیال کیا اور ان کی تعریف کی۔
وزیر موصوف نے امرت کال میں آئی آئی ٹیزکے لیے وژن2047 تیار کرنے کی بھی تلقین کی۔ اس وژن میں انہوں نے تجویز پیش کی کہ، آئی آئی ٹیز اپنے طلباء کو ملازمت کے متلاشیوں کے بجائے نوکری تخلیق کاروں کے طور پر تیار کرنے کے بارے میں سوچ سکتے ہیں۔
وزیرموصوف نے ملک کے تمام طلباء اور نوجوانوں کو اپنے آبائی ہندوستانی سائنسی علمی نظام سمیت علمی وسائل تک رسائی فراہم کرنے والی ڈیجیٹل لائبریری کو تیار کرنے کی ترقی کی اہمیت کو اجاگر کیا۔